আজি গুড ফ্ৰাইডে, কিয়, কেনেকৈ পালন কৰা হয় এই দিনটো?

খ্ৰীষ্টান ধৰ্মত ‘গুড ফ্ৰাইডে’ এটা বিশেষ আৰু উল্লেখযোগ্য দিন বুলি। প্ৰতি বছৰে খ্ৰীষ্টানসকলে প্ৰভু যীচু খ্ৰীষ্টৰ বলিদানৰ স্মৃতিত এই দিনটো পালন কৰে। এইবাৰ ৩ এপ্ৰিলত অৰ্থাৎ আজি ‘গুড ফ্ৰাইডে’ উদযাপন কৰা হৈছে। খ্ৰীষ্টান ধৰ্মৰ ভিতৰত গুড ফ্ৰাইডেৰ দিনটো শোকৰ অনুষ্ঠান হিচাপে গণ্য কৰা হয় যদিও মানুহৰ মনত প্ৰায়ে প্ৰশ্ন উত্থাপন হয় যে দুখৰ দিন হোৱাৰ পিছতো ইয়াক কিয় “গুড ফ্ৰাইডে” বুলি কোৱা হয়?

এই লেখাটোৰ জৰিয়তে জানো আহক গুড ফ্ৰাইডে কিয় পালন কৰা হয় আৰু এই দিনটোৰ আঁৰৰ ইতিহাস কি? খ্ৰীষ্টানসকলে ইয়াক কেনেকৈ পালন কৰে লগতে ইয়াৰ তাৎপৰ্য কি?

পৰম্পৰা অনুসৰি খ্ৰীষ্টানসকলে প্ৰতি বছৰে ইষ্টাৰ দেওবাৰৰ ঠিক আগৰ শুকুৰবাৰটো গুড ফ্ৰাইডে হিচাপে পালন কৰে। বসন্ত ঋতুৰ প্ৰথম পূৰ্ণিমাৰ পিছৰ দেওবাৰে ইষ্টাৰ দেওবাৰ পালন কৰা হয়। এইবাৰ ইষ্টাৰ দেওবাৰ ৫ এপ্ৰিলত পৰিছে। গতিকে ইষ্টাৰৰ পূৰ্বে ২০২৬ চনৰ ৩ এপ্ৰিলত গুড ফ্ৰাইডে উদযাপন কৰা হৈছে। এই দিনটোক হলি ফ্ৰাইডে, গ্ৰেট ফ্ৰাইডে বা ব্লেক ফ্ৰাইডে বুলিও কোৱা হয়।

গুড ফ্ৰাইডে কিয় পালন কৰা হয়?

খ্ৰীষ্টান বিশ্বাস অনুসৰি এই দিনটোতে যীচু খ্ৰীষ্টক ক্ৰুছবিদ্ধ কৰা হৈছিল। বিশ্বাস কৰা হয় যে, প্ৰভু যীচুৱে মানৱজাতিক পাপৰ পৰা মুক্ত কৰিবলৈ, তেওঁলোকৰ পৰিত্ৰাণ নিশ্চিত কৰিবলৈ আৰু ঈশ্বৰৰ পথৰ দিশত পথ প্ৰদৰ্শন কৰিবলৈ নিজৰ প্ৰাণ আহুতি দিছিল। যীচু খ্ৰীষ্টৰ জীৱন বলিদানৰ বাবেই এই দিনটোক শোক আৰু শ্ৰদ্ধা দুয়োটাৰে প্ৰতীক হিচাপে গণ্য কৰা হয়।

গুড ফ্ৰাইডে কেনেকৈ উদযাপন কৰা হয়

গুড ফ্ৰাইডেত খ্ৰীষ্টানসকলে প্ৰাৰ্থনা কৰে আৰু উপবাস ৰাখে। এই দিনটোত গীৰ্জাঘৰত বিশেষ সভা অনুষ্ঠিত হয়। ইয়াৰ লগত নিৰ্দিষ্ট প্ৰাৰ্থনা আৰু ধৰ্মীয় কাৰ্যসূচীও অনুষ্ঠিত হয়। যিহেতু ইয়াৰ শোকৰ দিন বুলি গণ্য কৰা হয়। সেয়েহে মানুহে সমগ্ৰ দিনটো শান্তিপূৰ্ণভাৱে পালন কৰে। যীচু খ্ৰীষ্টৰ বলিদানৰ স্মৃতিত ক্ৰুচক স্মৰণ কৰা হয়।

গুড ফ্ৰাইডেৰ তাৎপৰ্য

গুড ফ্ৰাইডেৰ দিনটোৱে আমাক সোঁৱৰাই দিয়ে যে প্ৰেম, ত্যাগ আৰু ক্ষমা জীৱনৰ আটাইতকৈ ডাঙৰ মূল্যবোধ। এই দিনটোৱে আমাক মানৱতাৰ সেৱা কৰিবলৈ আৰু মংগলৰ পথত খোজ দিবলৈ অনুপ্ৰাণিত কৰে।